Správa zo zahraničnej pracovnej cesty12
1.	Účastník zahraničnej pracovnej cesty:
Meno, priezvisko, titul: Romana Kanovská, PhDr.
Pozícia: štatutárny zástupca - riaditeľka
Organizácia: Národný ústav certifikovaných meraní vzdelávania, Žehrianska 9, Bratislava
Znalosť jazykov: anglický, francúzsky
2.	Zahraničná pracovná cesta (ZPC):
Štát, mesto: Brazília, Brazília
Vykonaná v dňoch: 15. -22. októbra 2016
Názov prijímajúcej organizácie: OECD
Účel cesty: 42. zasadnutie PISA Governing Board (PGB)
Spôsob financovania: z rozpočtu NÚCEM
3.	Rámcový program pobytu:
15.-16.10.2016-cesta do Brazílie
17. -20.10.2016- pracovné rokovania a stretnutia
21.-22.10.2016-spiatočná cesta do Bratislavy
4.	Stručný priebeh rokovaní:
Hlavnou témou rokovaní a pracovných stretnutí počas 42. zasadnutia PGB bolo pripravované
zverejnenie výsledkov štúdie PISA 2015 na medzinárodnej úrovni a na úrovniach členských štátov
OECD. Rokovanie viedla šéfka PGB Lorna Bertrand, Andreas Schleicher, privítaciu reč mala štátna
tajomníčka ministerstva školstva Brazílie H.G. de Castro. Rokovanie 1. dňa bolo zamerané na
publikovanie výsledkov PISA 2015 - diseminačný plán výsledkov PISA 2015 zo strany sekretariátu
PGB. Ďalšie témy rokovania bola príprava inovatívnej domény PISA 2018 - Globálne kompetencie,
operacionalizácia hodnotiacich nástrojov GC. Do prípravy a pripomienkovania scenárov pre GC sa
aktívne zapojilo aj Slovensko (NÚCEM + expertný tím odborníkov). Ďalšími témami popoludňajšieho
bloku bola implementácia PISA 2015 a 2018. Druhý rokovací deň obsahoval témy súvisiace s budúcim
smerovaním štúdie PISA, hlavné informácie odprezentoval zástupca PISA strategickej vývojovej
skupiny. V súvislosti s ďalšou štúdiou OECD Talis je plánované ustavičné zbližovanie a synergie PISA -
TALIS. V popoludňajšom bloku boli predstavené analýzy a správy časť IV Hlavnej správy (finančná
gramotnosť). Ďalšou témou rokovania bola interpretácia výsledkov PISA 2015 predstavená
sekretariátom PGB. Profesor E. Klieme (Nemecko) ďalej predstavil návrh správy obsahujúcej analýzy
výsledkov pilotných testovaní PISA 2015 a informoval o možnosti využívania a zdieľania databáz
týchto výsledkov zo strany výskumných akademických tímov členských krajín pre účely ďalších
sekundárnych národných analýz. Predstavená bola aj validačná správa Kolaboratívneho riešenia
problémov, do tohto merania sa zapojilo aj Slovensko. Rokovanie 3. dňa sa týkalo pripravovaných
činností sekretariátu PGB v rokoch 2017 a 2018, zhodnotenie finančného roka 2016. Sektretariát
1	Správu zo ZPC je potrebné vypracovať do 5 dní od jej ukončenia a v papierovej aj v elektronickej forme
predložiť na schválenie manažérovi projektovej aktivity alebo projektovému manažérovi alebo vedúcemu
oddelenia/odboru.
2	Každý účastník pracovnej cesty musí spracovať správu individuálne (správy sa musia líšiť jednotlivých
bodoch, najmä body 4., 5. a 7.)

Správa zo zahraničnej pracovnej cesty
predstavil program a rozpočet PISA na obdobie 2017-2018. Pokračovali nadväzujúce rokovania
a pracovné stretnutia v posledný deň pracovnej cesty, najmä s delegátmi pobaltských republík,
strednej Európy. Rovnako som mala pracovné stretnutie s kolegami z brazílskeho ministerstva
školstva, ktorí predstavili reformné zámery vzdelávacieho systému smerom k rastu inovácií
a výskumu v Brazílii.
5.	Osobitne vyhotovený očakávaný prínos ZPC:
Všetky závery z pracovného rokovania PGB budú v plnej miere využité pri príprave tlačovej
konferencie a tlačovej správe PISA 2015 Slovensko.
6.	Spôsob zverejnenia výsledkov ZPC, prenos získaných informácií
Osobné pracovné stretnutie k výsledkom PISA 2015 s ministrom školstva, vedy, výskumu a športu
Tlačová správa, tlačová konferencia
Svojím podpisom súhlasím so zverejnením správy na internete.
2
Správu vypracoval: PhDr. Romana Kanovská
Správu schválil: Ing. Marián Galan